钦定古今图书集成/理学汇编/文学典/第113卷 > 谢陛
## 钦定古今图书集成/理学汇编/文学典/第113卷 > 谢陛

按《歙县志》：“陛，字少连，少攻举子业，长弃去。博综典籍，
尤精史学，为王弇州、汪太函、李大泌所推。尝以陈寿
《三国志》失《春秋》大义，更为《季汉书》，以蜀为汉，以吴、魏
为《世家》，以其臣为《外传》，以无所附丽者为《载记》，为《杂
传》，以系于汉者为《本纪》，为《内传》。著《正论》五篇，《答问》二
十篇．。万历己酉，张涛令歙，始创《歙志》，多陛裁焉。从子”
彦章，有才名，登贤书，仕历州守，别有传。